SUID-AFRIKAANSE RADIOLIGA 
SARLNUUS SONDAG 5 JANUARIE 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

HERNUWINGSKENNISGEWINGS VIR 2003 IN DIE POS 
WEDSTRYDSEISOEN OPEN 

PIEKE OP DIE LUG 

SARL PRESIDENT SE NET 


SPESIALE GEBEURTENIS OM MARCONI SE 1903 UITSENDING TE 
GEDENK 


Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradioaangeleenthede. 


Die SARLnuusdiens nooi klubs en individue om nuus aangaande amateurradio 
aan sarlnews@hotmail.com nie later as die Donderdag wat die bulletin vooraf 
gaan, in te stuur. Indien moontlik stuur dit asb in Afrikaans sowel as Engels. 


U luister na ZS6SRL. 
Die nuus volg in besonderhede: 
HERNUWINGSKENNISGEWINGS IN DIE POS 


As u nog nie u kennisgewing vir die hernuwingvan u lisensie ontvang het vir 
2003 nie, kan u verwag om dit binnekort te kry. Heelwat amateurs het reeds 
hulle kennisgewings van TGASA ontvang. Die goeie nuus is dat die jaarlikse 
lisensiegelde nie verhoog is nie, maar moet nog steeds soos in die verlede voor 
31 Januarie betaal word. 


WEDSTRYDSEISOEN OPEN 


Benodig jy 'n verskoning om die takies wat in die tuin wag te vermy? Daar is 
oorgenoeg wedstryde in Januarie waaraan jy kan deelneem. Eerstens is daar die 
jaarlikse Hunting Lions op die lug, wat oor die naweek van 11 en 12 Januarie op 
die lug sal wees. Die reëls vir hierdie wedstryd is beskikbaar op die webblad van 
die SARL by www.sarl.org.za/public/contests/lionita.asp Kontak jou plaaslike 
Lionsklub en tref reëlings om `n stasie op te rig. 


Op Saterdag 18 Januarie word die eerste SARL kinderdag gehou. Die doel van 
kinderdag is om jongmense (gelisensieerd of nie) aan te moedig om amateurradio 
te geniet. Dit kan die jongmense ondervinding op die lug gee sodat hulle moont- 
lik 'n belangstelling sal kweek om later vir 'n amateurlisensie te kwalifiseer. Dit 
sal ook die geleentheid skep vir amateurs om hulle radiokamers met jongmense 
te deel. Die aktiwiteite begin om 09:00 en eindig om 11:00 SAT met werking 
op 14,125 tot 14,150MHGZ, 7,040 tot 7,065MHZz en 2 meter herhalerfrekwensies. 
Roep “CO Kid s day” of “CO Kinderdag”. Die kind se naam, ouderdom, OTH 
en gunsteling kleur word uitgeruil. `n Stasie kan of by `n plaaslike skool of 
inkopiesentrum of tuis bedryf word, maar die belangrikste is om die jong mense 
'n kans te gee om op die lug te kom. 


Op Vrydag 24 Januarie om 18:00 SAT begin die Port Elizabeth ARV se 
BHF/UHF-kompetisie, dit eindig om 18:00 SAT op Sondag 26 Januarie. Die 
reëls vir die eerste BHF/UHF-kompetisie van die jaar kan gevind word by 
www.sarl.org.za/public/contests or deur die Port Elizabeth ARV te kontak. 


SPESIALE GELEENTHEIDSTASIE OM MARGCONI SE 1903 UITSENDING 
TE GEDENK 


'n Spesiale geleentheidstasie, KMI1CC, sal van 11 tot 19 Januarie op die lug wees 
om die honderdste herdenking van Guglielmo Marconi se 1903 uitsending tussen 
Engeland en die VSA op 18 Januarie 1903 te vier. Op daardie datum, vanaf die 
sanderige hange van Cape Cod wat oor die Atlantiese oseaan kyk, het Marconi 
met slegs 35kW, `n roterende vonksender en 'n massiewe antenna, 'n 54 woord 
boodskap van president Theodore Roosevelt na Engeland se koning Edward VII 
gestuur. Die koning het onmiddelik ontvangs van die boodskap per landlyn en 
kabel erken. Hiermee het Marconi letterlik die vonk van globale kommunikasie 
aan die brand gesteek. 


PIEKE OP DIE LUG WORD BEKENDGESTEL IN SUID-AFRIKA 


Pieke op die lug is `n internasionale toekenningsprogram wat sertifikate uitreik 
aan amateurs wat bergpieke aktiveer of kontak. Oor die laaste paar maande 
het `n groep Suid-Afrikaanse amateurs `n handleiding saamgestel vir Suidelike 
Afrika wat bergpieke aandui wat sal tel vir die toekennings. Die handleiding is 
goedgekeur deur die internasionale komitee en Suid Afrika het amptelik vanaf 1 
Januarie by Pieke-op-die-lug aangesluit. 


Om hierdie geleentheid te vier, het Suid Afrikaanse amateurs `n paar bergpieke 
op 1 Januarie geaktiveer. Rudi ZS6DX het vanaf Magaliesberg gewerk en An- 
drew ZS1AN vanaf Maclear s Beacon op Tafelberg. 


Die volgende frekwensies:word vir hierdie aktiwiteite gebruik: Gelykgolf: 7024, 
14007, 21007 en 28007 kHz; Enkelsyband: 7066, 14160, 21160 en 28440 kHz; 
FM: 145,500 MHz simpleks. 


Vir meer inligting, besoek hulle webwerf by www.asl.net/sotasa. of e-pos hulle 
by sotasa@gsl.net. U kan ook vir Andrew, ZS1AN, skakel by (021) 685 2841 of 
083 AAR AGT78. 


VREEMD EN WONDERLIK 
Die volgende berig is in die afgelope week se ONEWS gevind: 
FM DX en haaie in Brisbane? 


Marcus Fritz skryf aan Peter Parker dat hy die ideale metode gevind het om 
FM DX te voorspel. 


Marcus sê dat wanneer haaie skole vis in die Brisbane omgewing jag, is FM DX 
baie goed. Sou dit nou wees omdat die vis naby die kus is as gevolg van warmer 
water? 


Of word die seine vanaf die haainette gereflekteer? 

Hoe ook al, wanneer die haaie jag, gaan op 'n FM DX ekspedisie! 
Het iemand by die Suid Afrikaanse kus al iets soortgelyk opgemerk? 
SARL PRESIDENT SE NET 


Onthou om by die president van die SARL se net elke LAASTE Sondag van die 
maand, die eerste vir vanjaar dus op Sondag 26 Januarie op 7082 kHz aan te 
sluit. 

Dit is dan die laaste nuusberig in vandag se bulletin wat saamgestel is deur 
Martin, ZSGABU, en gelees is deur... VANUIÉ ....... AS `n diens aan ra- 
dioamateurs, kortgolfluisteraars en elektronikaentoesiaste 


Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750 en 7082 kHz en 145,625 MH in die Ooslonden-, 145,650 in 
die Durban- en 145,750 MHz in die Pretoriagebied te luister. `n Heruitsending 
kan Maandagaande om 20:00 SAT op 3215 kHz gehoor word. ARMI word deur 
Telkom en Sentech geborg. 


U het geluister na ZS6SRL, dankie dat u by ons aangesluit het. `n Groot woord 
van dank aan diegene wat wat items vir hierdie bulletins verskaf en aan al die 
amateurs wat so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


